

**ΔΗΜΟΤΙΚΗ ΕΠΙΧΕΙΡΗΣΗ ΑΔΑ: ΩΛ32ΟΡΧΖ-ΧΜ6**

**ΥΔΡΕΥΣΗΣ ΑΠΟΧΕΤΕΥΣΗΣ ΜΑΛΕΒΙΖΙΟΥ Αρ. Πρωτ.: 2217/16-09-2020**

**ΔΙΑΚΗΡΥΞΗ**

**«ΑΓΟΡΑ ΑΚΙΝΗΤΟΥ ΓΙΑ ΤΗΝ ΕΓΚΑΤΑΣΤΑΣΗ ΔΕΞΑΜΕΝΗΣ**

**ΑΡΔΕΥΣΗΣ ΤΩΝ ΕΠΕΞΕΡΓΑΣΜΕΝΩΝ ΛΥΜΑΤΩΝ ΤΗΣ ΕΓΚΑΤΑΣΤΑΣΗΣ ΕΠΕΞΕΡΓΑΣΙΑΣ ΛΥΜΑΤΩΝ ΡΟΔΙΑΣ ΚΑΙ ΠΑΛΑΙΟΚΑΣΤΡΟΥ ΔΗΜΟΥ ΜΑΛΕΒΙΖΙΟΥ»**

**ΙΟΥΝΙΟΣ 2020**

|  |  |  |
| --- | --- | --- |
| **ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ**  **ΑΠΟΧΕΤΕΥΣΗΣ ΜΑΛΕΒΙΖΙΟΥ** |  | **ΤΙΤΛΟΣ:** ΑΓΟΡΑ ΑΚΙΝΗΤΟΥ ΓΙΑ ΤΗΝ ΕΓΚΑΤΑΣΤΑΣΗ ΔΕΞΑΜΕΝΗΣ ΑΡΔΕΥΣΗΣ ΤΩΝ ΕΠΕΞΕΡΓΑΣΜΕΝΩΝ ΛΥΜΑΤΩΝ ΤΗΣ ΕΓΚΑΤΑΣΤΑΣΗΣ ΕΠΕΞΕΡΓΑΣΙΑΣ ΛΥΜΑΤΩΝ ΡΟΔΙΑΣ ΚΑΙ ΠΑΛΑΙΟΚΑΣΤΡΟΥ ΔΗΜΟΥ ΜΑΛΕΒΙΖΙΟΥ |
| **ΔΙΑΚΗΡΥΞΗ ΔΗΜΟΠΡΑΣΙΑΣ** | | | |

Ο Πρόεδρος της Δημοτικής Επιχείρησης Ύδρευσης και Αποχέτευσης Μαλεβιζίου με έδρα το Γάζι, οδός Ελ. Βενιζέλου 115, διακηρύσσει μειοδοτική, φανερή και προφορική δημοπρασία για την αγορά ακινήτου εμβαδού 300-600 τ.μ., προκειμένου να εγκατασταθεί δεξαμενή άρδευσης όπου θα καταλήγουν τα επεξεργασμένα λύματα της υφιστάμενης Εγκατάστασης Επεξεργασίας Λυμάτων (Ε.Ε.Λ.) του οικισμού Ροδιάς αλλά και μεταγενέστερα του οικισμού Παλαιοκάστρου Δήμου Μαλεβιζίου. Καλούνται οι ενδιαφερόμενοι να εκδηλώσουν ενδιαφέρον σε προθεσμία είκοσι (20) ημερών από την δημοσίευση της διακήρυξης.

Άρθρο 1ο : Ισχύουσες Διατάξεις

1. Η διενέργεια της παρούσας δημοπρασίας και η εκτέλεση της σύμβασης διέπονται από τις παρακάτω διατάξεις:

* Τις Διατάξεις του Π.Δ. 270/1981 (ΦΕΚ 77/30.3.1981 τεύχος Α΄): Περί καθορισμού των οργάνων, της διαδικασίας και των όρων διενεργείας δημοπρασιών οι διατάξεις των οποίων ισχύουν και για αγορές ακινήτων από τους Δήμους και τα νομικά τους πρόσωπα με ανάλογη εφαρμογή των διατάξεων.
* Του Ν.1069/1980 «Περί κινήτρων δια την ίδρυσιν Επιχειρήσεων Υδρεύσεως και Αποχετεύσεως» όπως έχει τροποποιηθεί και ισχύει σήμερα, κυρίως από το Ν. 4483/2017
* τα άρθρα 186 (εκποίηση ακινήτων) και 191 (αγορά ακινήτων) του Ν.3463/06 (Κ.Δ.Κ.) «Κύρωση του Κώδικα Δήμων και Κοινοτήτων» όπως έχουν τροποποιηθεί και ισχύουν και τα άρθρα 214, 224, 225 231, 238 του Ν. 3852/2010 (πρόγραμμα Καλλικράτης) περί εποπτείας και έλεγχο των ΟΤΑ Α΄βαθμού.
* την [παρ.3 του άρθρ. 206 Ν.4555/18](https://dimosnet.gr/blog/laws/%CE%AC%CF%81%CE%B8%CF%81%CE%BF-206-%CE%B4%CE%B9%CE%B1%CE%B4%CE%B9%CE%BA%CE%B1%CF%83%CF%84%CE%B9%CE%BA%CE%BF%CF%8D-%CF%87%CE%B1%CF%81%CE%B1%CE%BA%CF%84%CE%AE%CF%81%CE%B1-%CF%81%CF%85%CE%B8%CE%BC%CE%AF/) (πρόγραμμα «Κλεισθένης Ι», ΦΕΚ 133/Α/19-7-2018) σύμφωνα με την οποία, όταν πρόκειται για αγορά ή μίσθωση ακινήτου, η απόφαση του δημάρχου για την ανάληψη της υποχρέωσης εκδίδεται μετά τη σχετική απόφαση του δημοτικού συμβουλίου, σε χρόνο που προηγείται τουλάχιστον της υπογραφής του συμβολαίου μεταβίβασης. Όταν διεξάγεται δημοπρασία, η απόφαση αυτή εκδίδεται πριν από την υπογραφή της διακήρυξης.
* Τη γνωμοδότηση του Ν.Σ.Κ. 99/1984 περί πωλήσεως πραγμάτων σε Δήμο με δημοπρασία.
* Το ΦΕΚ 405/29-3-05 περί συστάσεως της Δ.Ε.Υ.Α. Γαζίου όπως τροποποιήθηκε με το ΦΕΚ 1538/Β΄/27-6-2011 ως Δ.Ε.Υ.Α. Μαλεβιζίου λόγω της συνένωσης Δήμων του Ν.3852/2010.
* Την με αριθμό 166/2019 απόφαση της ΔΕΥΑΜ (ΑΔΑ: Ψ7ΤΗΟΡΧΖ-ΓΟΦ) με την οποία εγκρίθηκε η 297/2019 απόφαση του Δημοτικού Συμβουλίου Μαλεβιζίου (ΑΔΑ: Ω6ΟΔΩΛΣ-ΨΕΤ) με την οποία ορίζεται ως Πρόεδρος της ΔΕΥΑΜ ο κος Αναστάσιος Λιαδάκης.
* Την με αριθμό 166/15-09-2020 Απόφαση Ανάληψης Υποχρέωσης
* Τη σχετική εκτιμητική έκθεση της Επιτροπής εκτίμησης κινητών και ακινήτων πραγμάτων της ΔΕΥΑΜ.
* Την υπ’ αριθ. 20/2020 απόφαση του Δ.Σ. της ΔΕΥΑΜ (ΑΔΑ: 6ΥΚΝΟΡΧΖ-Ι6Ρ) που αφορά τον ορισμό των αρμόδιων Επιτροπών.
* Την υπ’ αριθ. 171/2020 απόφαση του Δ.Σ. της ΔΕΥΑΜ (ΑΔΑ: ΨΧ74ΟΡΧΖ-ΟΨ0) για την έγκριση των όρων διακήρυξης δημοπρασίας για την αγορά ακινήτου εγκατάστασης δεξαμενής άρδευσης των επεξεργασμένων λυμάτων Ροδιάς και Παλαιοκάστρου του Δήμου Μαλεβιζίου

1. Οι όροι της διακήρυξης αυτής, ως ειδικές διατάξεις, κατισχύουν των γενικών διατάξεων της παραπάνω νομοθεσίας, εκτός αν πρόκειται για διατάξεις αναγκαστικού δικαίου.

Άρθρο 2ο : Χρηματοδότηση.

Η χρηματοδότηση γίνεται από ίδιους πόρους της Δημοτικής Επιχείρησης Ύδρευσης Αποχέτευσης Μαλεβιζίου (ΔΕΥΑΜ) και καλύπτεται από τον Προϋπολογισμό έτους 2020 σε βάρος του κωδικού 10-00-00-0000 «Αγορά οικοπέδων στην ευρύτερη περιοχή του πρώην Δήμου Γαζίου».

Άρθρο 3ο : Χαρακτηριστικά – προϋποθέσεις ακινήτου.

Α. Το ακίνητο θα πρέπει υποχρεωτικά να βρίσκεται στις περιοχές «Πλατανάκι», «Καμίνα», «Άπειρος Λάκκος» ή «Φουρκιά Μάντρα» της τοπικής κοινότητας Ροδιάς και να διαθέτει τα κατωτέρω :

Β. δυνατότητα πρόσβασης

Γ. Yψόμετρο περίπου 150 μέτρα.

Δ. Να μην απέχει πολύ από την υφιστάμενη Ε.Ε.Λ. Ροδιάς (θέση «Πλατανάκι»).

Ε. Εμβαδό ακινήτου από 300 έως 600 τ.μ.

ΣΤ. Να ανήκει στην αποκλειστική κυριότητα, νομή και κατοχή αυτού που το προσφέρει ή σε περίπτωση που ανήκει εξ’ αδιαιρέτου σε περισσότερους κατά συγκυριότητα, συννομή και συγκατοχή, η προσφορά να γίνεται από όλους τους συνιδιοκτήτες.

Ζ. Να είναι ελεύθερο βαρών.

Άρθρο 4ο : Εγγυητής

Ο τελευταίος μειοδότης υποχρεούται να παρουσιάσει αξιόχρεο εγγυητή ο οποίος θα υπογράψει τα πρακτικά της δημοπρασίας και έτσι καθίσταται αλληλεγγύως και εις ολόκληρον υπεύθυνος με αυτόν για την εκπλήρωση των όρων της σύμβασης.

Άρθρο 5ο : Αποζημίωση.

Ο τελευταίος μειοδότης δεν αποκτά δικαίωμα για αποζημίωση από τη μη έγκριση των πρακτικών της δημοπρασίας από τα κατά νόμο αρμόδια όργανα.

Άρθρο 6ο : Δημοσίευση διακηρύξεως.

Η διακήρυξη θα δημοσιευθεί με φροντίδα του Προέδρου της ΔΕΥΑΜ με τοιχοκόλληση αντιγράφου αυτής στον πίνακα ανακοινώσεων της ΔΕΥΑΜ, στο δημοτικό κατάστημα Μαλεβιζίου και στο δημοτικό κατάστημα της Τ.Κ. Ροδιάς. Επίσης θα αναρτηθεί στην ιστοσελίδα της ΔΕΥΑΜ [www.deyamalevizi.gr](http://www.deyamalevizi.gr) και του Δήμου Μαλεβιζίου [www.malevizi.gr](http://www.malevizi.gr) σε ηλεκτρονική μορφή και στο πρόγραμμα «Διαύγεια». Η διακήρυξη δύναται να παραληφθεί από τα γραφεία της Δ.Ε.Υ.Α.Μ.. Περισσότερες πληροφορίες παρέχονται τις εργάσιμες μέρες και ώρες στα γραφεία της, Ελ. Βενιζέλου 115, Γάζι, Τ.Κ. 71414 και στο τηλέφωνο 2810-824625 (κα Στουπάκη Ερωφίλη, εσωτ. 5), ηλεκτρ.ταχυδρομείο: [deyagazi@otenet.gr](mailto:deyagazi@otenet.gr).

Άρθρο 7ο : Τρόπος διεξαγωγής της δημοπρασίας.

Η δημοπρασία θα διεξαχθεί σε δύο φάσεις:

**Κατά την Α’ Φάση (Διακήρυξη - Πρόσκληση εκδήλωσης ενδιαφέροντος)**,

όσοι επιθυμούν να πάρουν μέρος στη δημοπρασία είτε αυτοπροσώπως είτε με νόμιμο πληρεξούσιο, οφείλουν εντός της προθεσμίας 20 ημερών από της δημοσιεύσεως της διακήρυξης του Προέδρου να καταθέσουν την προσφορά τους στα γραφεία της ΔΕΥΑΜ, στην διεύθυνση : Ελ. Βενιζέλου 115, Γάζι, Τ.Κ.71414, κατά τις εργάσιμες ημέρες και ώρες.

Η προσφορά θα περιλαμβάνει :

* Σχετική αίτηση στην οποία θα αναφέρονται το ονοματεπώνυμο του ιδιοκτήτη, πατρώνυμο/μητρώνυμο, τηλέφωνα επικοινωνίας, δ/νση διαμονής, δ/νση ηλεκτρονικού ταχυδρομείου (εφόσον υπάρχει) και των τυχόν συνιδιοκτητών. Επίσης την τοποθεσία και το εμβαδό.
* φωτοαντίγραφο αστυνομικής ταυτότητας.
* Τοπογραφικό διάγραμμα.
* Πρόσφατο έντυπο Ε9 που δηλώνεται το ακίνητο.
* Υπεύθυνη δήλωση με την οποία θα δηλώνουν ότι κατά τη σύνταξη του συμβολαίου θα προσκομίσουν τίτλους ιδιοκτησίας του ακινήτου για την πλήρη κυριότητα, νομή και κατοχή και πιστοποιητικά ότι είναι ελεύθερο κάθε βάρους γενικά, χρέους, υποθήκης, προσημείωσης, κατάσχεσης συντηρητικής ή αναγκαστικής, προικώου και κληρονομικού δικαίου, δουλείας, οποιασδήποτε διεκδίκησης, δικαιώματος τρίτου (νομικού ή πραγματικού ελαττώματος), εκνίκησης τρίτου, εισφορών φόρων και τελών δημοσίων και δημοτικών οποιωνδήποτε, απαλλοτρίωσης, αποζημίωσης από οποιαδήποτε αιτία και γενικά ελεύθερου κάθε φιλονικίας, διένεξης ή έριδας με όλα τα συμπαρομαρτούντα δικαιώματα των προσωπικών και πραγματικών και των συναφών με αυτά αγωγών.

Στην Α΄φάση δεν αναγράφεται στην προσφορά το οικονομικό αντίτιμο του ακινήτου.

Οι προσφορές των ενδιαφερομένων αποστέλλονται στη ΔΕΥΑΜ, στην «Επιτροπή εκτίμησης κινητών και ακινήτων πραγμάτων,» όπως αυτή ορίστηκε με την υπ’ αριθ. 20/2020 απόφαση της ΔΕΥΑΜ (ΑΔΑ: 6ΥΚΝΟΡΧΖ-Ι6Ρ). Η επιτροπή στη συνέχεια μετά από επιτόπιο έρευνα, κρίνει την καταλληλότητα των προσφερομένων ακινήτων και αν αυτά πληρούν τους όρους της παρούσας διακήρυξης, συντάσσοντας σχετική έκθεση εντός δέκα (10) ημερών από τη λήψη των προσφορών. Οι λόγοι αποκλεισμού ακινήτου αιτιολογούνται επαρκώς. Η συντασσόμενη έκθεση (πρακτικό καταλληλότητας) με τις προσφορές των ενδιαφερομένων κοινοποιείται σε κάθε συμμετέχοντα.

**Κατά την Β΄ φάση (διενέργεια δημοπρασίας),** ο Πρόεδρος της ΔΕΥΑΜ ορίζει ημέρα και ώρα διεξαγωγής της δημοπρασίας και καλεί επί αποδείξει, να λάβουν μέρος σε αυτή μόνο εκείνοι των οποίων τα ακίνητα κρίθηκαν κατάλληλα σύμφωνα με την έκθεση της επιτροπής εκτίμησης κινητών και ακινήτων πραγμάτων. Οι συμμετέχοντες οι οποίοι αποκλείστηκαν, αναγράφονται στο πρακτικό.

Η δημοπρασία θα διεξαχθεί ενώπιον της «Επιτροπής διενέργειας δημοπρασιών αγοράς» όπως αυτή ορίστηκε με την υπ’ αριθ. 20/2020 απόφαση της ΔΕΥΑΜ (ΑΔΑ: 6ΥΚΝΟΡΧΖ-Ι6Ρ). Όσοι συμμετέχουν στη δημοπρασία τεκμαίρεται ότι έχουν μελετήσει τους όρους της δηµοπρασίας και τους αποδέχονται ανεπιφύλακτα.

Οι προσφορές των µειοδοτών αναγράφονται στα πρακτικά κατά τη σειρά εκφώνησης µε το όνοµα και το επίθετο του µειοδότη. Κάθε προσφορά είναι δεσμευτική για το μειοδότη, η δέσμευση δε αυτή μεταβαίνει αλληλοδιαδόχως από τον πρώτο στους ακολούθους και επιβαρύνει οριστικά τον τελευταίο μειοδότη.

Η δημοπρασία δύναται να συνεχίζεται και πέραν της οριζομένης ώρας, εφ' όσον εξακολουθούν άνευ διακοπής οι προσφορές. Περί της συνεχίσεως της δημοπρασίας και πέραν της οριζομένης ώρας αποφασίζει η οικεία Επιτροπή και η απόφασή της καταχωρείται στα πρακτικά.

Αν κάποιος μειοδοτεί για λογαριασμό άλλου, οφείλει να δηλώσει αυτό στην επιτροπή της δημοπρασίας πριν από την έναρξη του συναγωνισμού, παρουσιάζοντας για το σκοπό αυτό νόμιμο πληρεξούσιο έγγραφο, αλλιώς θεωρείται ότι συμμετέχει για δικό του λογαριασμό.

Τα πρακτικά υπογράφονται από την Επιτροπή, τον τελευταίο μειοδότη και τον εγγυητή του.

Άρθρο 8ο : Επανάληψη δημοπρασίας.

Η δημοπρασία δύναται να επαναληφθεί από τον Πρόεδρο της ΔΕΥΑΜ εάν δεν παρουσιασθεί μειοδότης κατά την αρχική.

Η δημοπρασία επαναλαμβάνεται κατόπιν αποφάσεως του διοικητικού συμβουλίου όταν:

α) το αποτέλεσμα αυτής δεν εγκριθεί λόγω ασύμφορου αποτελέσματος ή σφάλματος στη διενέργεια της δημοπρασίας. β) μετά την κατακύρωση της δημοπρασίας, ο τελευταίος μειοδότης και ο εγγυητής του αρνούνται να υπογράψουν τα πρακτικά, καθώς και όταν μετά την κοινοποίηση στον τελευταίο μειοδότη της εγκριτικής για το αποτέλεσμα της δημοπρασίας απόφασης της ΔΕΥΑΜ δεν προσέλθει εμπροθέσμως για την υπογραφή συμβολαίου.

Στην περίπτωση (β) η δημοπρασία επαναλαμβάνεται εις βάρος του τελευταίου μειοδότη και του εγγυητή του και ενεργείται με βάση τη δοθείσα τελευταία προσφορά κατά την προηγούμενη δημοπρασία δυνάμενο να μειωθεί με απόφαση του Διοικητικού Συμβουλίου.

Η επαναληπτική δημοπρασία γνωστοποιείται με περιληπτική διακήρυξη του Προέδρου αναφερομένη στους όρους της πρώτης διακήρυξης και δημοσιευομένη, πέντε (5) τουλάχιστον ημέρες πριν την ημέρα της διενέργειας της δημοπρασίας, διεξάγεται δε σύμφωνα με τα αναφερόμενα στην παρούσα διακήρυξη.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

Άρθρο 9ο : Υπογραφή συμβολαίου.

Ο τελευταίος μειοδότης υποχρεούται όπως εντός δέκα ημερών από την κοινοποίηση, που ενεργείται με αποδεικτικό παραλαβής, της απόφασης της ΔΕΥΑΜ περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον αξιόχρεο εγγυητή του για την σύνταξη και υπογραφή του συμβολαίου. Σε περίπτωση αρνήσεως υπογραφής του συμβολαίου εκ μέρους του μειοδότη, ενεργείται δημοπρασία ξανά εις βάρος του και του εγγυητή του, οι οποίοι ευθύνονται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης. Η ΔΕΥΑΜ στην περίπτωση αυτή δύναται να αξιώσει αποζημίωση, σύμφωνα με τις διατάξεις των άρθρων 197 και 198 του Αστικού Κώδικα.

Μετά την παρέλευση της δεκαήμερης προθεσμίας, η σύμβασης θεωρείται οριστικώς καταρτισθείσα.

Το ακίνητο πρέπει να είναι έτοιμο προς παράδοση στη ΔΕΥΑΜ κατά την ημέρα υπογραφής του συμβολαίου.

Ο τελευταίος μειοδότης, κατά τη σύνταξη του συμβολαίου πρέπει να προσκομίσει : Φορολογική ενημερότητα σε ισχύ και τίτλους ιδιοκτησίας του ακινήτου ή ακινήτων (οι οποίοι θα συμπίπτουν με το τοπογραφικό διάγραμμα) για την πλήρη κυριότητα, νομή και κατοχή και πιστοποιητικά ότι είναι ελεύθερο κάθε βάρους γενικά, χρέους, υποθήκης, προσημείωσης, κατάσχεσης συντηρητικής ή αναγκαστικής, προικώου και κληρονομικού δικαίου, δουλείας, οποιασδήποτε διεκδίκησης, δικαιώματος τρίτου (νομικού ή πραγματικού ελαττώματος), εκνίκησης τρίτου, εισφορών φόρων και τελών δημοσίων και δημοτικών οποιωνδήποτε, απαλλοτρίωσης, αποζημίωσης από οποιαδήποτε αιτία και γενικά ελεύθερου κάθε φιλονικίας, διένεξης ή έριδας με όλα τα συμπαρομαρτούντα δικαιώματα των προσωπικών και πραγματικών και των συναφών με αυτά αγωγών.

**Καλούνται** οι ιδιοκτήτες ακινήτων κατάλληλων για τον ανωτέρω σκοπό που επιθυμούν να εκδηλώσουν ενδιαφέρον, να καταθέσουν τον φάκελο της προσφοράς τους στα γραφεία της ΔΕΥΑΜ, στη διεύθυνση : Ελ. Βενιζέλου 115, Γάζι, Τ.Κ.71414, εντός προθεσμίας είκοσι (20) ημερών από την δημοσίευση της διακήρυξης κατά τις εργάσιμες ημέρες και ώρες και συγκεκριμένα έως και την **06-10-2020** ημέρα **Τρίτη**, προς στην «Επιτροπή εκτίμησης κινητών και ακινήτων πραγμάτων» της ΔΕΥΑΜ.

Ο Πρόεδρος της ΔΕΥΑΜ

Αναστάσιος Λιαδάκης